34. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.12867 της 30 Σεπτ./13 Οκτ. 1976 (ΦΕΚ Β' 1267) Περί δικαιολογητικών αναγνωρίσεως και εκκαθαρίσεως των δαπανών κινήσεως των πολιτικών δημοσίων υπαλλήλων. Έχοντες υπ' όψει: α)Τας διατάξεις του άρθρ.27 παρ.1 του Ν.Δ.65/1973 περί των δαπανών κινήσεως των τακτικών πολιτικών δημοσίων υπαλλήλων. β)Το υπ' αριθ.Δ.Θ.4/2.2.1./53/11656/24 Ιουν. 1971 έγγραφον του Υπουργείου Προεδρίας της Κυβερνήσεως. γ)Τα υπ' αριθ.0389/30 Αυγ. 1976 και 0390/254/31 Αυγ. 1976 έγγραφα της Δ/νσεως Οργανώσεως και Μεθόδων του Υπουργείου Οικονομικών, αποφασίζομεν: Καθορίζομεν τα απαιτούμενα δικαιολογητικά δια την αναγνώρισιν και εκκαθάρισιν των υπό του Ν.Δ.65/1973 προβλεπομένων δαπανών εν γένει ως ακολούθως, τροποποιουμένης της υπ' αριθ.129507/3496/Γ.Δ.Π.31/15.9.1973 εγκυκλίου ημών. Α.Δαπάναι κινήσεως εντός έδρας Ημερολογιακή κατάστασις εις διπλούν υπογεγραμμένη υπό του δικαιούχου και θεωρημένη παρά του Προϊσταμένου της Υπηρεσίας, εις ην θα αναφέρονται αι μετακινήσεις και το αντίτιμον των καταβληθέντων εισιτηρίων, αναλυτικώς και εις το σύνολον. Β.Δαπάναι κινήσεως εκτός έδρας 1.Ημερολογική κατάστασις εις διπλούν, υπογεγραμμένη υπό του δικαιούχου και θεωρημένη παρά του Προϊσταμένου της Υπηρεσίας, εις ην θα αναφέρονται αι πραγματοποιηθείσαι μετακινήσεις των υπαλλήλων, ήτοι:η ημερομηνία μετακινήσεως, ο τόπος μεταβάσεως, η χιλιομετρική απόστασις, η διανυκτέρευσις, η αυθημερόν επιστροφή κ.τ.λ. ως και αι γενόμεναι δαπάναι αναλυτικώς και εις το σύνολον. Επ' αυτής θα βεβαιούται υπό του Προϊσταμένου α)η ακρίβεια των υπό του υπαλλήλου διανυθεισών χιλιομετρικών αποστάσεων και β)ότι ούτος δεν υπερέβη τας καθορισθείσας ημέρας εκτός έδρας υπό της σχετικής αποφάσεως του Πρωθυπουργού. 2.Κεκυρωμένον αντίγραφον της διαταγής μετακινήσεως. 3.Αποδείξεις καταβολής του αντιτίμου των εισιτηρίων μετακινήσεως του υπαλλήλου, εφ' όσον το ποσόν υπερβαίνη τας δραχ. 20 δι' εκάστην μετακίνησιν. Δια τας περιπτώσεις μισθώσεως μεταφορικού μέσου, αι ως άνω αποδείξεις θα είναι θεωρημέναι παρά της αστυνομικής αρχής δια το κανονικόν της τιμής και ότι δεν υφίσταται συγκοινωνία δια τακτικού μέσου. 4.Υπεύθυνος δήλωσις δια τους μετακινουμένους δι' ιδιοκτήτου αυτοκινήτου των ιδίων ή μέλους της οικογενείας των, εις ην ν' αναφέρηται και ο αριθμός κυκλοφορίας του αυτοκινήτου. 5.Βεβαίωσις του εκκαθαριστού των αποδοχών περί της κατηγορίας και βαθμού του υπαλλήλου ως και των μηνιαίων αυτού αποδοχών αναλυτικώς. Αι Δ/νσεις Τεχνικών Υπηρεσιών Νομαρχιών προς ας κοινοποιείται η παρούσα παρακαλούνται όπως το ταχύτερον δυνατόν προέλθουν εις την εκτύπωσιν επακριβών και επισήμων ενημερωτικών πινάκων, εξ ων θα προκύπτουν αναλυτικώς αι χιλιομετρικαί αποστάσεις μεταξύ πόλεων, κωμοπόλεων και χωρίων ολοκλήρου του νομού των. Οι πίνακες ούτοι θα κοινοποιηθούν εις απάσας τας Υπηρεσίας του νομού και βάσει τούτων οι Προϊστάμενοι των Υπηρεσιών θα βεβαιώνουν επί της ημερολογιακής καταστάσεως του υπαλλήλου την ακρίβειαν της υπό τούτου διανυθείσης χιλιομετρικής αποστάσεως. Έστω υπ' όψιν, εν προκειμένω, ότι οι υπό των Δ/νσεων Τεχνικών Υπηρεσιών εκτυπούμενοι ως άνω χιλιομετρικοί πίνακες, θα ενημερώνονται και θα συμπληρώνωνται υπό των Υπηρεσιών τούτων ευθύς μετά τας τυχόν επενεχθησομένας μεταβολάς εις το Εθνικόν, Επαρχιακόν και Αγροτικόν οδικόν δίκτυον του νομού. Τέλος εις ας περιπτώσεις η διανυθείσα υπό του μετακινηθέντος υπαλλήλου χιλιομετρική απόστασις δεν δύναται λόγω αντικειμενικής αδυναμίας να ελεγχθεί βάσει των ανωτέρω πινάκων, ο μετακινηθείς υπάλληλος υποχρεούται να υποβάλη εις τας Υ.Ε.Ε. την μέχρι τούδε προβλεπομένην βεβαίωσιν των διανυθεισών υπό τούτου χιλιομετρικών αποστάσεων. Γ.Δαπάναι κινήσεως λόγω μεταθέσεως ή αποσπάσεως ή τοποθετήσεως. (Αντί για τη σελ. 400,21(α)  Σελ. 400,21(β) Τεύχος 736 - Σελ. 67 Οδοιπορικά 2.Ζ.δ.33-34 1.Ημερολογιακή κατάστασις εις διπλούν, υπογεγραμμένη υπό του δικαιούχου και θεωρημένη παρά του Προϊσταμένου της Υπηρεσίας. 2.Κεκυρωμένον αντίγραφον διαταγής μεταθέσεως ή αποσπάσεως ή τοποθετήσεως. 3.Αποδείξεις καταβολής του αντιτίμου των εισιτηρίων. 4.Υπεύθυνος δήλωσις κατά τας διατάξεις του Ν.Δ.105/69 περί του βάρους της μεταφερομένης οικοσκευής, της μετακινουμένης μετ' αυτού οικογενείας και παν έτερον σχετικόν (π.χ. το περιεχόμενον της υπό στοιχείον 4 δηλώσεως της Β' περιπτώσεως δια τους δι' ιδιοκτήτου μεταφορικού μέσου μετακινουμένους). 5.Βεβαίωσιν του εκκαθαρισμού των αποδοχών περί της κατηγορίας και βαθμού του υπαλλήλου ως και των μηνιαίων αυτού αποδοχών αναλυτικώς. 6.Εξωφλημένη φορτωτική των κομίστρων μεταφοράς της οικοσκευής. Δια την περίπτωσιν μεσολαβήσεως φέρρυ-μπώτ, ο ναύλος του φορτηγού αυτοκινήτου αναγράφεται επ' αυτής κεχωρισμένως και θεωρείται η φορτωτική υπό της Λιμενικής Αρχής δια το κανονικόν του ναύλου του αυτοκινήτου. 7.Βεβαίωσιν του προϊσταμένου της υπηρεσίας περί της εγκαταστάσεώς του ή μη εις τον τόπον της νέας του υπηρεσίας και ότι δεν μετατίθεται εν συνεχεία αποσπάσεως, δι' ην έλαβεν αποζημίωσιν πλέον των 30 ημερών, ή δεν αποσπάται εν συνεχεία προηγουμένης αποσπάσεώς του εις τον αυτόν τόπον. Δ.Δαπάναι κινήσεως λόγω αποχωρήσεως εκ της υπηρεσίας. Πέραν των υπό στοιχεία 1,3,4,5 και 6 δικαιολογητικών της Γ' περιπτώσεως, απαιτούνται και τα κάτωθι: 1)Κεκυρωμένον αντίγραφον της πράξεως απολύσεως ή ληξιαρχική πράξις θανάτου δια τους εν υπηρεσία αποβιούντας. 2)Εις την υπό στοιχείον 4 (Γ' περίπτ.) υπεύθυνον δήλωσιν, θα δηλούται επί πλέον και ο τόπος της μονίμου εγκαταστάσεώς του. 3)Βεβαίωσις του προϊσταμένου περί της ημερομηνίας αποχωρήσεως εκ της Υπηρεσίας και προκειμένου περί των αποβιούντων ότι υπηρέτουν εις την υπ' αυτόν Υπηρεσίαν και απεβίωσαν εν ενεργεία. Ε.Εκτός των ανωτέρω βασικών δικαιολογητικών, θα υποβάλλεται κατά περίπτωσιν και παν έτερον δικαιολογητικόν, όπερ κρίνεται απαραίτητον υπό της εκκαθαριζούσης την δαπάνην δια την θεμελίωσιν του δικαιώματος του υπαλλήλου. Σελ. 400,22(β) Τεύχος 736 - Σελ. 68 